Lina Hurtig

**Lina Mona Andréa Hurtig** (yo o bonweng ka Lwetse a tlhola malatsi a le matlhano ka ngwaga wa 1995) ke motshameki wa kgwele ya dinao ya porofeshinale wa moSwedish yo a tshamekang kwa pele mo setlhopheng sa Women's Super League sa Arsenal le setlhopha sa setshaba sa Sweden.

## Tiro ya setlhopha
Fa a le dingwaga tse lesome le botlhano, Hurtig o tshamekile setlha sa 2011 le Gustafs GolF kwa liking ya Norrettan, e mo nakong eo e neng e le karolo ya bobedi ya kgwele ya dinao ya maSwedish. O ne a nosa dino di le lesome le bone le go thusa ga ne mo metshamekong e le masome mabedi. Kwa bofelong jwa letsholo leo o ne a atamelwa ke ditlhopha tsa Damallsvenskan ebong LdB FC Malmö  le Umeå IK. O ne a ya kwa go se sa bofelo morago ga go ikatisa le bone sebakanyana.

Fa Umeå e lelelwa ke selepe sa magagane morago ga setlha sa 2016, Hurtig a fudugela kwa bo mmampoding ba liki Linköping FC mo tumalanong ya dingwaga tse pedi. Ka 2017, ene le setlhopha sa gagwe ba fenya bosimega jwa liki ya Damallsvenskan ya 2017.

Ka Phatwe a tlhola malatsi a le masome a mararo le bongwe ka ngwaga wa 2020, Hurtig a golagana le Juventus. A fenya bosimega gabedi ka tatelano le Juventus mo ditlheng tsa 2020–21 le 2021–22. Mo 2021–22 Champions League, Hurtig a nosa nno ya ntlha mo phenyong ya 4-0 kgatlhanong le Servette FC, a thusa Juventus go fetela kwa di quarer-finaleng tsa Champions League e le la ntlha. 

Ka Phatwe a tlhola malatsi a le lesome le borobedi ka ngwaga wa 2022, Hurtig a ya kwa Arsenal a fuduga ga se nnela ruri, ka tlhwatlhwa e e neng ya begwa moragonyana ke Juventus ya € 73k. O nositse nno ya gagwe ya ntlha ya Arsenal ka Lwetse a tlhola malatsi a le marataro ka 2023 mo phenyong ya 3-0 kgatlhanong le setlhopha sa gagwe sa pele Linköping mo tikologong ya ntlha ya go ipatlela phatlha kwa Champions League ya 2023–24.

## Tiro ya boditshabatshaba
[left|thumb|Hurtig with [:en:Sweden_women's_national_football_team|Sweden in 2013]]
Fa a le mo setlhopheng sa Sweden sa setshaba sa under-19, Hurtig e ne e le mosimolodi wa tlwaelo kwa U-19 European Championship ka 2012. O simolotse motshameko wa setlhopha sa Sweden se neng sa o fenya ka nno e le nngwe go lefela ka nako e e okeditsweng kgatlhanong le Spain kwa makgaolakgannyeng.

Ka Sedimonthole a le masome a mabedi le bobedi, mokatisi wa setlhopha sa setshaba Pia Sundhage a bitsa Hurtig yo a neng a le dingwaga tse lesome le bosupa kwa ikatisong ya setlhopha se segolo sa setshaba kwa Bosön.  Hurtig  o ne a bidiwa gape mo setlhopheng se segolo se se neng sa tshameka maleka a nno go setlhopha le sa Brazil ka Seetebosigo a le lesome le boferabongwe ka 2013. O ne a solofetse gore o taa tsenngwa mo setlhopheng sa bofelo seo sa batshegetsi ba EUFA Euro 2013, mme o ne a seka a tlhophiwa.

Fa a sena go tlogela Hurtigkwa ntle ga setlhopha se se neng se tshameka motshameko wa botsalano le Norway ka Motsheganong wa 2013, Sundhage a tlhalosa fa go na le kgonagalo ya gore e nne motshameki wa tlhwatlhwa wa lefatshe.

Hurtig o ne a fiwa iponagatso ya gagwe ya ntlha ya setlhopha se segolo a tsena go emisetsa yo mongwe mo malekeng a nngwe go setlhopha le Canada ka Ngwanatsele wa 2014.

Hurtig o ne a tlhophiwa mo setlhopheng sa Sweden se se neng sa ya kwa France kwa sejaneng sa lefatshe sa 2019. O ne a nosa nno ya gagwe ya ntlha mo kgaisanong mo phenyong ya tse tlhano go ele nngwe kgatlhanong le Thailand. Ka Phukwi wa 2021, o ne a tlhophiwa mo setlhopheng sa Sweden sa diOlimpiki tsa selemo sa 2020. Phukwi a le masome a mabedi le bongwe, a nosa mo phenyong ya tse tharo go lefela kgatlhanong le Amerika.

Ka Seetebosigo a le lesome le boraro 2023, o ne a akarediwa mo setlhopheng sa ba le masome a mabedi le boraro sa sejana sa lefatshe sa 2023. Mo karolong ya ba ba lesome le borataro o ne a nosa penaliti e e neng e gatisitswe ka motshikinyego mo tlhagong ya dipenaliti kgatlhanong le Amerika, ba ntshetsa ba sireletsi ba gabedi ba sejana seo kwa ntle.

## Botshelo ja gagwe
Phatlwe a le lesome le borataro ka 2019, Lina Hurtig o ne a bega fa a nyalane le Lisa Lantz, motshameki ka ene kwa Umeå IK le kwa Linköping FC. Seetebosigo a le lesome le motso ka 2021, morwadia Hurtig o ne a tsholwa.

## Dipalopalo tsa tiro

### Boditshabatshaba

: *Dino tse di nositsweng e sale ka Phukwi wa 2022 a rogwa*
: *Lenaane la dino le maduo a palogotlhe ya dino tsa Sweden pele, karolo ya dino e supa dino morago ga nno nngwe le nngwe ya ga Hurtig*.

## Ditlotla
**Linköpings FC**

* Damallsvenskan: 2017

**Juventus**

* Serie A: 2020–21, 2021–22
* Coppa Italia: 2021–22 [it]
* Supercoppa Italiana: 2020–21, 2021–22

**Arsenal**

* FA League Cup: 2022–23

**Sweden**

* UEFA Under-19 Championship: 2012

## Metswedi